《腊日次幽居韵》
金朝·刘从益

世务方扰扰，人生何营营。不如不出门，坐頣天地情。

泰中有否来，阴极即阳生。掀髯一笑起，窗外风铎鸣。

看云偶独立，踏雪时閒行。最爱朝日升，负暄向南荣。

作者简介：应州浑源人，字云卿。精于经学。卫绍王大安元年进士。累官监察御史，坐与当路辨曲直，得罪去。起为叶县令，修学励俗，请减岁课一万石。召授应奉翰林文字。卒年四十四。有《蓬门集》。